
UZNESENIE VLÁDY SLOVENSKEJ REPUBLIKY

č. 434
z 28. septembra 2016
k Celkovým početným stavom vojakov a zamestnancov a počty hlavných druhov vojenských zbraní, vojenských zbraňových systémov a bojovej techniky v ozbrojených silách Slovenskej republiky v súlade s potrebami zabezpečenia obrany Slovenskej republiky  a bezpečnosti štátu a v súlade s medzinárodnými zmluvami, ktorými je Slovenská republika viazaná a rozmiestnenie zväzkov, útvarov, úradov a zariadení ozbrojených síl Slovenskej republiky k 31. decembru 2017
	Číslo materiálu:
	27499/2016

	Predkladateľ:
	minister obrany 


Vláda
A. schvaľuje

A.1. Celkové početné stavy vojakov a zamestnancov ozbrojených síl Slovenskej republiky, vrátane vojakov dočasne vyčlenených podľa ustanovenia § 71 ods. 1 zákona č. 281/2015 Z. z. v súlade s potrebami zabezpečenia obrany Slovenskej republiky a bezpečnosti štátu a v súlade s medzinárodnými zmluvami, ktorými je Slovenská republika viazaná podľa časti 1 predloženého materiálu v počte 22 141 osôb k 31. decembru 2017, 

A.2. počty hlavných druhov vojenských zbraní a vojenských zbraňových systémov a bojovej techniky ozbrojených síl Slovenskej republiky podľa časti 2 predloženého materiálu k 31. decembru 2017, 

A.3. rozmiestnenie zväzkov, útvarov, úradov a zariadení ozbrojených síl Slovenskej republiky podľa časti 3 predloženého materiálu k 31. decembru 2017;

B. zrušuje
B.1. bod A.1. uznesenia vlády SR č. 71 z  24. februára 2016 - celkové početné stavy vojakov a zamestnancov podľa časti 1 predloženého materiálu vo výške 20 619 osôb k 31. decembru 2016, 

B.2. bod A.2. uznesenia vlády SR č. 71 z  24. februára 2016 - počty hlavných druhov vojenských zbraní a vojenských zbraňových systémov a bojovej techniky ozbrojených síl Slovenskej republiky podľa časti 2 predloženého materiálu k 31. decembru 2016, 

B.3. bod A.3. uznesenia vlády SR č. 71 z  24. februára 2016 - rozmiestnenie zväzkov, útvarov, úradov a zariadení ozbrojených síl Slovenskej republiky podľa časti 3 predloženého materiálu k 31. decembru 2016.

Na vedomie:
minister obrany

predseda Výboru Národnej rady SR pre obranu a bezpečnosť

